text: Anklager om narko-sigtede: De er dødens købmænd
  15 januar 2013 kl. 14.22
  De to mænd, der er tiltalt for salg og opbering af godt 2,6 kg amfetamin i Hedensted og Brædstrup, er begge hardcore kriminelle, sagde anklageren i retten i Horsens i dag.
  - Der er ikke noget, der tyder på, at vi har at gøre med to middelmådige pushere på gaden. De er professionelle i et forfærdeligt erhverv, og det skal betales tilbage med en lang fængselsstraf, sagde anklager Peter Koukoumis i dag i retten i Horsens ifølge Horsens Folkeblad.
  De to mænd er henholdsvis 37 og 40 år.
  Den 37-årig mand har erkendt, at han gemte 502 gram amfetamin i en høstak på sin søsters gård i Brædstrup. 
  Han nægter at have gravet amfetamin ned i Brædstrup og opbevaret 1,7 kg amfetamin på et lager i Hedensted.
  Den 40-årige har delvist erkendt at have opbevaret narko i Hedensted og at have gravet narko ned.
  Der afsiges dom imorgen.
  